Publication: Magyar Közlöny
Issue: MK-2010-118 (Year: 2010, Number: 118)
Era: contemporary
Section: A közoktatásról szóló 1993. évi LXXIX. törvény 9. §-ának (8) bekezdése helyébe a következõ rendelkezés lép:
Paragraph Index: 9

A közoktatásról szóló 1993. évi LXXIX. törvény 9. §-ának (8) bekezdése helyébe a következõ rendelkezés lép: „(8) Az érettségi bizonyítvány középiskolai végzettséget tanúsít, és a felsõoktatási intézménybe való felvételre, továbbá jogszabályban meghatározottak szerint szakképzésbe való bekapcsolódásra, valamint munkakör betöltésére, tevékenység folytatására jogosít. A Kormány rendeletben határozza meg, hogy a felsõoktatási intézménybe történõ felvételhez az alapképzés, egységes, osztatlan képzés esetében az érettségi vizsga mely vizsgatárgyából vagy vizsgatárgyaiból kell emelt szintû vizsgát teljesíteni. Az érettségi vizsga egyes vizsgatárgyaiból letett vizsga – az érettségi vizsga vizsgaszabályzatában meghatározottak szerint – megismételhetõ. A felsõoktatási intézmény a felvételi kérelem elbírálásakor a középiskolai osztályzatokat és a középiskolai tanulmányi versenyeken elért eredményeket – jogszabályban meghatározottak szerint – figyelembe veheti, illetve figyelembe veszi.”

Source: https://magyarkozlony.hu/hivatalos-lapok/48b4d24e82ae47843ae78e07e78901d0fb35a653/dokumentumok/6821edc573f297f8b28d209d5c733df4c2f7caa8/letoltes